Luptătorul Alin Alexuc-Ciurariu va fi invitatul emisiunii Drumul spre Paris, realizată de jurnalistul Daniel Nazare.
Sportivul român s-a calificat la Jocurile Olimpice de la Paris, acum două săptămâni, după ce a obţinut victorii pe linie la turneul preolimpic mondial de lupte de la Istanbul, la cat. 130 kg, greco-romane.
Fostul campion european din 2020 l-a învins în optimile de finală pe tadjicul Eduard Babenoşev, în sferturi a trecut de japonezul Sota Okumura, iar în semifinale l-a învins pe estonianul Heiki Nabi (nu s-a disputat) dispută finala, primii doi luptători de la fiecare categorie obţinând biletele pentru JO 2024).
Tema discuției a fost reprezentată de participarea la Paris 2024, unde sportivul nostru încearcă obținerea unei medalii.
Este a patra participare pentru Alexuc la Jocurile Olimpice. La Tokyo 2020, în limitele categoriei 130 kg, la greco-romane, Alin Alexuc-Ciurariu, campion european în 2020, a fost învins de triplul campion olimpic Mijain Lopez Nunez, în optimile de finală, iar in recalificări, a pierdut in fața lui Amin Mirzadeh (Iran).
Luptele libere și greco-române se numără printre cele mai vechi discipline sportive, în peșteri fiind găsite picturi cu luptători datând din anii 3000 Înainte de Hristos.
Luptele au fost incluse în programul olimpic în 1904, la JO de la St. Louis, dar nu au fost programate la JO din 1912. Din 1920, însă, de la JO de la Antwerp, nu au mai lipsit din programul olimpic. În 2004, la Atena, în programul olimpic au fost incluse și întrecerile feminine de lupte libere.
Emisiunea ,,Drumul spre Paris’’ este fi difuzată în fiecare joi, de la ora 19.00, pe site-ul ProSport.ro și pe canalul de YouTube.